# Forces dels Valents (Síria)

Les Forces dels Valents, popularment conegudes com a Forces al-Sanadid (àrab: قوات الصناديد, Quwwāt aṣ-Ṣanādīd, ‘Forces dels Valents', ‘Forces dels Capdavanters'), és una milícia formada per la tribu àrab Xàmmar que lluiten contra l'Estat Islàmic a Síria. La tribu es troba a les regions de Til Koçer i Jazaa, al cantó de Cizire, a Rojava, i a l'Iraq. El color vermell a la bandera representa la sang, mentre que el groc representa la llum. Es fan dir «manifestants en la mort vermella».
Les Forces d'al-Sanadid estan vinculades al governador del districte de Cizire i cap tribal Hamidi Daham al-Hadi, també conegut com a Hmeidi Daham al-Jarba. El cap de les forces és el fill de Hamidi, Bandar al-Humaydi.

## Ideologia

L'objectiu de les forces d'Al-Sanadid és garantir l'autonomia i la seguretat de la tribu Shammar a la Governació d'Al-Hasakah, a més a més, del compomís de combatre el wahhabisme (una branca radical del sunnisme que pretén instaurar la seva versió de la Xaria, procedent d'Aràbia Saudita). Hamidi Daham al-Hadi també s'ha mostrat ambiciós quant a facilitar la ruptura de l'Aràbia Saudita, probablement amb l'objectiu de tornar a establir l'antic Emirat de Xàmmer (Emirat de Hail) i fer fora la Casa de Saud d'aràbia. D'altra banda, ni recolza ni s'oposa al règim baasista de Bashar al-Àssad.
La tribu Xàmmar generalment ha mantingut des del segle viii una bona relació de cooperació amb els kurds sirians. malgrat diverses disputes tribals. Durant la revolta de Qamishli, els Xàmmer sota Bandar al-Humaydi van ser l'única tribu de la Governació d'Al- Hasakah que es va negar a lluitar contra els manifestants kurds i a favor del govern. Com a resultat, quan les Forces d'Al-Sanadid es van crear, van manifestar explícitament el seu caràcter pro-kurd. Tant Hamidi Daham al-Hadi com el seu fill han mostrat repetidament la seva lleialtat i recolzament a les forces kurdes.

## Història

La milícia va participar juntament amb les YPG kurdes als enfrontaments a les zones rurals de la Governació d'al-Hasakah durant la primera meitat de 2015. És per això que, el 2 de maig de 2015, la seu de la milícia a Tell Hamis va ser atacada en un atac suicida.
A finals de 2015, es va unir a la Coalició Àrab Síria i a les Forces Democràtiques de Síria.

## Referències

* 1 2 3 «Syria: Sunni force takes up arms against IS group». France24, 14-03-2016. [Consulta: 22 juny 2016].
* 1 2 3 «New allies in northern Syria don't seem to share U.S. goals». McClathyDC, 27-10-2015. [Consulta: 22 juny 2016].
* ↑ «Al Sanadid Press Release», 06-11-2015. Arxivat de l'original el 9 de març 2016. [Consulta: 19 setembre 2016].
* ↑ Xemgin Othman. «Sanadid s' Fighters Disappointment a Suicidal Operation in the Countryside of Tel Hamis». Adar Press, 02-05-2015. Arxivat de l'original el 22 de desembre 2015. [Consulta: 16 octubre 2015].
* ↑ Gutman, Roy «Syrian Arab militias dispute they received U.S. airdrop of ammunition». McClatchyDC, 20-10-2015 [Consulta: 2 novembre 2015].
* ↑ «Declaration of establishment by Syrian Democratic Forces». Kurdish Question, 15-10-2015. Arxivat de l'original el 24 de febrer 2016. [Consulta: 18 octubre 2015].
* ↑ «قوات سورية الديمقراطية.. تحالف جديد ضد داعش», 12-10-2015. Arxivat de l'original el 3 de març 2016. [Consulta: 21 febrer 2016].
* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «صنديد». ISBN 978-84-412-1546-7.
* ↑ «Al-Sanadid forces: We go wherever the YPG goes». Hawar News, 15-07-2015. Arxivat de l'original el 3 d’agost 2017. [Consulta: 16 octubre 2015].
* 1 2 «YPG, backed by al- Khabour Guards Forces, al- Sanadid army and the Syriac Military Council, expels IS out of more than 230 towns, villages and farmlands». Syrian Observatory For Human Rights, 28-05-2015. [Consulta: 16 octubre 2015].
* ↑ Hubbard, Ben «New U.S.-backed alliance to counter ISIS in Syria falters». , 02-11-2015 [Consulta: 3 novembre 2015].
* 1 2 3 «Syria: Sunni force takes up arms against IS group - France 24» (en anglès), 14-03-2016. [Consulta: 19 setembre 2016].
* 1 2 «Syrian Kurds appoint Arab governor in Hasakah, bid for international support». Middle East Eye, 12-02-2015. [Consulta: 22 juny 2016].
* ↑ Othman, Xemgin. «Adarpress - Sanadid s' Fighters Disappointment a Suicidal Operation in the Countryside of Tel Hamis». www.adarpress.net. Arxivat de l'original el 2015-12-22. [Consulta: 19 setembre 2016].

## Enllaços externs

* Pàgina web Arxivat 2015-09-24 a Wayback Machine.